राज्य ब्यूरो, श्रीनगर : राज्य में आठ वर्षो से लंबित पड़े निकाय चुनाव एक बार फिर टलने के आसार हैं। नेशनल कांफ्रेंस और पीपुल्स डेमोक्रेटिक पार्टी इन चुनावों के बहिष्कार का एलान कर चुकी हैं। कांग्रेस भी चुनावों में शामिल होने को लेकर असमंजस की स्थिति में है। रियासत में कहीं भी जमीनी स्तर पर इन चुनावों को लेकर कोई उत्साह या सियासी गतिविधि नजर नहीं आ रही है। हालांकि मुख्य सचिव ने चुनावों को टाले जाने से इन्कार करते हुए कहा कि चुनाव निर्धारित समय पर ही होंगे।